## dachser_inteligent_logistics

Tlačová správa V Bratislave, 22. 12. 2020

**DACHSER pomáha ľuďom, ktorí to potrebujú**

**DACHSER sa o tohtoročných Vianociach rozhodol podporiť osamelých seniorov bez rodiny, ktorí žijú v Domove pri Kríži, a zakúpil im spoločenské hry pre aktívne trávenie voľného času. V rámci projektu Vianočný zázrak boli balíčky odovzdané tento týždeň a seniori ich dostanú na Štedrý deň.**

"*Uvedomujeme si, že v dnešnej dobe trpia starí ľudia ešte viac ako inokedy osamením a nedostatkom kontaktov. A tí, ktorí nemajú žiadnu rodinu, nemajú ani možnosť komunikácie s príbuznými na diaľku. Vymýšľali sme niečo, čím im ich situáciu spríjemniť a doskové hry sa ukázali ako najvhodnejší darček. Sme radi, že to seniorom v domove prinesie aspoň trochu zábavy a nových stimulov*,“ vysvetľuje Roman Stoličný, Managing Director DACHSER Slovakia.

Doskové hry odovzdali zástupcovia DACHSERu zamestnancom Domova pri Kríži dňa 21.12.2020 priamo v sídle zariadenia pre seniorov. V taškách sa objavili hry ako scrabble, domino, logické hry a hádanky, a pod., čo sú hry ideálne pre starších ľudí, pretože pomáhajú s precvičovaním pamäte, podporujú kooperáciu a celkovo povzbudzujú chuť do života.

"*My sme radi, že si na našich klientov DACHSER spomenul, je to milé, pretože takto mame šancu vrátiť do životov seniorov kúsok Vianoc. Hry sú určite veľmi vítaným darčekom, naši klienti pravidelne doskové hry hrajú a baví ich to,"* ďakovala Janka Dudoňová, riaditeľka Domova pri Kríži.

**Projekt Vianočný zázrak**

Projekt Vianočný zázrak funguje už niekoľko rokov. Cieľovou skupinou nie sú seniori, o ktorých rodina prejavuje záujem a navštevuje ich, ale tí, ktorým nemá kto darovať vianočný darček. Projekt spája vianočné priania osamelých seniorov v zariadeniach a ľudí, ktorí majú záujem im tieto priania splniť.

Domov pri Kríži – zariadenie pre seniorov vzniklo v roku 1991 ako samostatná rozpočtová organizácia Okresného úradu v Bratislave. V roku 2002 bolo zariadenie pre seniorov delimitované pod Magistrát hlavného mesta Slovenskej republiky Bratislavy. Je to zariadenie s celoročným pobytom, s kapacitou 176 miest. Cieľom je poskytovať kvalitné služby všetkým obyvateľom zariadenia, vytvoriť im atmosféru domáceho prostredia, v ktorom prežijú aktívny, radostný a plnohodnotný život.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk